stanford-oval/wikipedia huggingface dataset:
หน่วยปฏิบัติการพิเศษทางอากาศ

สำหรับความหมายอื่น ดูที่ SAS
| หน่วยปฏิบัติการพิเศษทางอากาศ |
| --- | --- |
Special Air Service
เครื่องหมายสังกัดหน่วยปฏิบัติการพิเศษทางอากาศ
ประจำการ: ค.ศ. 1941 – ค.ศ. 1945 ค.ศ. 1947 – ปัจจุบัน
ประเทศ:  สหราชอาณาจักร
เหล่า:  กองทัพบกสหราชอาณาจักร
รูปแบบ: หน่วยรบพิเศษ
บทบาท: การปฏิบัติการพิเศษ การต่อต้านการก่อการร้าย การลาดตระเวนพิเศษ​
กำลังรบ: 3 กรม
ขึ้นกับ: กำลังรบพิเศษสหราชอาณาจักร (22,21,23 SAS)
กองบัญชาการ: ฐานบัญชาการ: ฐานสเตอร์ลิง, เฮริฟอร์ด, สหราชอาณาจักร กรมปฏิบัติการพิเศษทางอากาศที่ 21 : ค่ายรีเจนท์ส์พาร์ก, ลอนดอน, สหราชอาณาจักร กรมปฏิบัติการพิเศษทางอากาศที่ 22 : ฐานสเตอร์ลิง, เฮริฟอร์ด, สหราชอาณาจักร กรมปฏิบัติการพิเศษทางอากาศที่ 23 : เบอร์มิงแฮม, สหราชอาณาจักร
สมญา: "The Regiment"
คำขวัญ: "ผู้กล้าคือผู้ชนะ"
สีหน่วย: สีน้ำเงินปอมปาดัวร์  
เพลงหน่วย: Quick: "Marche des Parachutistes Belges" Slow: "Lili Marlene"
ผู้บังคับบัญชา
ผู้บังคับกรมทหาร: จอมพล ลอร์ดกัทรี
สเปเชียลแอร์เซอร์วิส (อังกฤษ: Special Air Service; อักษรย่อ: SAS) เป็นหน่วยรบพิเศษของกองทัพบกบริติช ก่อตั้งขึ้นในปี 1941 เป็นหน่วยระดับกรม และต่อมาจัดระเบียบใหม่เป็นเหล่าในปี 1950 หน่วยปฏิบัติหน้าที่หลายบทบาทรวมทั้งการลาดตระเวนลับ การต่อต้านการก่อการร้าย การปฏิบัติโดยตรงและการช่วยเหลือตัวประกัน สารสนเทศและการปฏิบัติหน้าที่ส่วนมากเกี่ยวกับหน่วยเป็นความลับมาก และรัฐบาลบริติชและกระทรวงกลาโหมไม่ออกความเห็นเนื่องจากปฏิบัติการของหน่วยมีความละเอียดอ่อน
เหล่าฯ ปัจจุบันประกอบด้วยกรมปฏิบัติการพิเศษทางอากาศที่ 22 ซึ่งเป็นองค์ประกอบตามแบบของกำลังรบพิเศษสหราชอาณาจักร​ เช่นเดียวกับกรมปฏิบัติการพิเศษทางอากาศที่ 21 (อาร์ทิสส์) (สำรอง) และกรมปฏิบัติการพิเศษทางอากาศที่ 23 (สำรอง) (กรมปฏิบัติการพิเศษทางอากาศที่ 21 (อาร์ทิสส์) (สำรอง) และกรมปฏิบัติการพิเศษทางอากาศที่ 23 (สำรอง) เคยเป็นหน่วยสำรองภายใต้การบัญชาการปฏิบัติการของกองพลน้อยข่าวกรอง ตรวจตราและลาดตระเวนที่ 1​ ตั้งแต่ ค.ศ. 2014–ถึง ค.ศ. 2019)
หน่วยปฏิบัติการพิเศษทางอากาศมีรากเหง้าในปี 1941 และสงครามโลกครั้งที่สอง มีการก่อตั้งใหม่เป็นส่วนหนึ่งของกองทัพรักษาดินแดนในปี 1947 ชื่อนายนรินทร์ คำริน กรมปฏิบัติการพิเศษทางอากาศที่ 21 (อาร์ทิสส์) ส่วนกรมปฏิบัติการพิเศษทางอากาศที่ 22 ซึ่งเป็นส่วนหนึ่งของกองทัพตามแบบ มีชื่อเสียงและเป็นที่รู้จักทั่วโลกหลังการช่วยเหลือตัวประกันเกือบทั้งหมดยกเว้นหนึ่งคนระหว่างการปิดล้อมสถานเอกอัครราชทูตอิหร่านในปี 1980 ซึ่งมีการแพร่สัญญาณโทรทัศน์0620857035
บรรณานุกรม

Ryan, Chris (2009). Fight to Win. Century. ISBN 978-1-84605-666-6.
Thompson, Leroy (1994). SAS: Great Britain's Elite Special Air Service. Zenith Imprint. ISBN 0-87938-940-0.
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ หน่วยปฏิบัติการพิเศษทางอากาศ
หึงสาอาฆาต

เรื่องสั้นโดยอาร์เธอร์ โคนัน ดอยล์  ที่มีเชอร์ล็อก โฮมส์เป็นตัวละครสำคัญ
| --- | --- |
ภาพวาดโดยเฟรดเดอริก ดอร์ สตีลในปี ค.ศ. 1926
ผู้ประพันธ์: อาร์เธอร์ โคนัน ดอยล์
ชื่อเรื่องต้นฉบับ: The Adventure of the Retired Colourman
ผู้แปล: อ. สายสุวรรณ
ประเทศ: สหรัฐอเมริกา สหราชอาณาจักร
ภาษา: อังกฤษ
ชุด: เรื่องสั้นเชอร์ล็อก โฮมส์ ชุดบันทึกคดี
ประเภท: เรื่องสั้นนวนิยายนักสืบ
วันที่พิมพ์: ธันวาคม ค.ศ. 1926
เรื่องก่อนหน้า: ขนคอสิงห์ 
เรื่องถัดไป: หญิงคลุมหน้า 
ข้อความ: หึงสาอาฆาต ที่ วิกิซอร์ซ
"หึงสาอาฆาต" (อังกฤษ: The Adventure of the Retired Colourman) เป็นเรื่องสั้นเรื่องหนึ่งใน 56 เรื่องที่เกี่ยวกับเชอร์ล็อก โฮมส์ เขียนโดยอาร์เธอร์ โคนัน ดอยล์ ตีพิมพ์ครั้งแรกในนิตยสารลิเบอร์ตีในสหรัฐอเมริกาในเดือนธันวาคม ค.ศ. 1926 และตีพิมพ์ในนิตยสารนิตยสารสแตรนด์ในสหราชอาณาจักรในเดือนมกราคม ค.ศ. 1927 เป็นเรื่องสั้นที่รวบรวมตีพิมพ์ในหนังสือรวมเรื่องสั้น เรื่องสั้นเชอร์ล็อก โฮมส์ ชุด บันทึกคดี ในปี ค.ศ. 1927
ประวัติการตีพิมพ์

"หึงสาอาฆาต" ตีพิมพ์ครั้งแรกในสหรัฐอเมริกาในนิตยสารลิเบอร์ตีในเดือนธันวาคม ค.ศ. 1926 และตีพิมพ์ครั้งแรกในสหราชอาณาจักรในนิตยสารสแตรนด์ในเดือนมกราคม ค.ศ. 1927 ในนิตยสารลิเบอร์ตีมีภาพวาดประกอบเนื้อเรื่อง 4 ภาพวาดโดยเฟรดเดอริก ดอร์ สตีล ในนิตยสารสแตรนด์มีภาพวาดประกอบเนื้อเรื่อง 5 ภาพวาดโดยแฟรงก์ ไวลส์ เรื่องสั้นถูกรวมในหนังสือรวมเรื่องสั้น เรื่องสั้นเชอร์ล็อก โฮมส์ ชุด บันทึกคดี ซึ่งตีพิมพ์ในสหรัฐอเมริกาและสหราชอาณาจักรในเดือนมิถุนายน ค.ศ. 1927
บรรณานุกรม

Cawthorne, Nigel (2011). A Brief History of Sherlock Holmes. Running Press. ISBN 978-0762444083.
Dickerson, Ian (2019). Sherlock Holmes and His Adventures on American Radio. BearManor Media. ISBN 978-1629335087.
Smith, Daniel (2014) [2009]. The Sherlock Holmes Companion: An Elementary Guide (Updated ed.). Aurum Press. ISBN 978-1-78131-404-3.
แหล่งข้อมูลอื่น

ข้อความเต็มของ หึงสาอาฆาต ที่วิกิซอร์ซ
วิกิมีเดียคอมมอนส์มีสื่อเกี่ยวกับ หึงสาอาฆาต
เชอร์ล็อก โฮมส์ ชุด บันทึกคดีรวมถึงเรื่อง หึงสาอาฆาต ที่ Standard Ebooks
| ด ค กเรื่องสั้นเชอร์ล็อก โฮมส์ ชุด บันทึกคดี โดย อาร์เธอร์ โคนัน ดอยล์ |
| --- | --- |
 "เพชรมงกุฎ"  "สะพานมรณะ"  "คนลิง"  "ผีดิบอาละวาด"  "พินัยกรรมประหลาด"  "พรานพิศวาส"  "ความจริงในนิยาย"  "ทหารขี้ทูด"  "ขนคอสิงห์"  "หึงสาอาฆาต"  "หญิงคลุมหน้า"  "สุสานร้าง" 
 แรงพยาบาท  จัตวาลักษณ์   การผจญภัย  จดหมายเหตุ  หมาผลาญตระกูล  คืนชีพ  หุบเขาแห่งภัย  ลาโรง  บันทึกคดี
ทะเลสาบไบคาล

| ทะเลสาบไบคาล |
| --- | --- |
ภาพถ่ายดาวเทียมใน ค.ศ. 2001
ทะเลสาบไบคาล

ที่ตั้ง: ไซบีเรีย ประเทศรัสเซีย
พิกัด: 53°30′N 108°0′E﻿ / ﻿53.500°N 108.000°E﻿ / 53.500; 108.000
ชนิดของทะเลสาบ: ทะเลสาบโบราณ, ทะเลสาบทรุดภาคพื้นทวีป
ชื่อในภาษาแม่: Oзеро Байкал (รัสเซีย) Байгал далай (บูร์ยัต) Байгал нуур (มองโกเลีย)
แหล่งน้ำไหลเข้าหลัก: Selenga, Barguzin, Angara ตอนบน
แหล่งน้ำไหลออก: Angara
พื้นที่รับน้ำ: 560,000 km2 (216,000 sq mi)
ประเทศในลุ่มน้ำ: มองโกเลียและรัสเซีย

ช่วงยาวที่สุด: 636 กิโลเมตร (395 ไมล์)
ช่วงกว้างที่สุด: 79 กิโลเมตร (49 ไมล์)
พื้นที่พื้นน้ำ: 31,722 ตารางกิโลเมตร (12,248 ตารางไมล์)
ความลึกโดยเฉลี่ย: 744.4 เมตร (2,442 ฟุต; 407.0 ฟาทอม)
ความลึกสูงสุด: 1,642 เมตร (5,387 ฟุต; 898 ฟาทอม)
ปริมาณน้ำ: 23,615.39 ลูกบาศก์กิโลเมตร (5,670 ลูกบาศก์ไมล์)
เวลาพักน้ำ: 330 ปี
ความยาวชายฝั่ง1: 2,100 กิโลเมตร (1,300 ไมล์)
ความสูงของพื้นที่: 455.5 เมตร (1,494 ฟุต)

แข็งตัว: มกราคม–พฤษภาคม
เกาะ: 27 (เกาะโอลคอน)
เมือง: Severobaykalsk, Slyudyanka, Baykalsk, Ust-Barguzin
1 ความยาวแนวชายฝั่งไม่ได้ถูกวัดอย่างละเอียด
| ทะเลสาบไบคาล * |
| --- | --- |
  แหล่งมรดกโลกโดยยูเนสโก

ประเทศ: ไซบีเรีย  รัสเซีย
ประเภท: มรดกโลกทางธรรมชาติ
เกณฑ์พิจารณา: (vii) (viii) (ix) (x)
ประวัติการขึ้นทะเบียน
ขึ้นทะเบียน: 2539 (คณะกรรมการสมัยที่ 20)
* ชื่อตามที่ได้ขึ้นทะเบียนในบัญชีแหล่งมรดกโลก ** ภูมิภาคที่จัดแบ่งโดยยูเนสโก
ทะเลสาบไบคาล (รัสเซีย: Oзеро Байкал, อักษรโรมัน: Ozero Baykal [ˈozʲɪrə bɐjˈkaɫ]) เป็นทะเลสาบทรุดในประเทศรัสเซีย ตั้งอยู่ในไซบีเรียตอนใต้ ในบริเวณระหว่างหน่วยองค์ประกอบแคว้นอีร์คุตสค์ทางตะวันตกเฉียงเหนือถึงสาธารณรัฐบูเรียเตียทางตะวันออกเฉียงใต้ ทะเลสาบนี้มีน้ำ 23,615.39 ลูกบาศก์กิโลเมตร (5,670 ลูกบาศก์ไมล์) ทำให้เป็นทะเลสาบน้ำจืดที่มีปริมาณมากที่สุดในโลก โดยมีน้ำผิวดินถึง 22–23% ซึ่งมากกว่าเกรตเลกส์ในทวีปอเมริกาเหนือทั้งหมด และยังเป็นทะเลสาบที่ลึกที่สุดในโลก โดยมีความลึกสุดที่ 1,642 เมตร (5,387 ฟุต; 898 ฟาทอม) และยังเป็นทะเลสาบที่เก่าแก่ที่สุดในโลก ที่ 25–30 ล้านปี ทะเลสาบไบคาลมีขนาดใหญ่ตามพื้นผิวในอันดับ 7 ที่ 31,722 ตารางกิโลเมตร (12,248 ตารางไมล์) ซึ่งค่อนข้างใหญ่กว่าประเทศเบลเยียม และเป็นหนึ่งในทะเลสาบที่ใสสะอาดที่สุดในโลก
ทะเลสาบไบคาลเป็นที่อยู่ของพืชและสัตว์พันกว่าชนิด โดยมีหลายชนิดที่พบเฉพาะในบริเวณนี้ และยังเป็นที่อยู่ของชนเผ่าบูเรียตที่เลี้ยงแพะ อูฐ โค แกะ และม้าทางฝั่งคะวันออกของะเลสาบ อุณหภูมิเฉลี่ยมีวามหลากหลายจากฤดูหนาวช่วงต่ำสุดอยู่ที่ −19 องศาเซลเซียส (−2 องศาฟาเรนไฮต์) ถึงฤดูร้อนช่วงสูงสุดที่ 14 องศาเซลเซียส (57 องศาฟาเรนไฮต์) ภูมิภาคทางตะวันออกของทะเลสาบไบคาลมีชื่อเรียกว่าทรานส์ไบคาเลียหรือทรานส์ไบคาล และบางครั้งภูมิภาคที่กำหนดไว้อย่างหลวม ๆ รอบทะเลสาบมีชื่อเรียกว่าไบคาเลีย ทางยูเนสโกประกาศให้ทะเลสาบไบคาลเป็นแหล่งมรดกโลกใน ค.ศ. 1996
มรดกโลก

ทะเลสาบไบคาลได้ลงทะเบียนเป็นมรดกโลกในการประชุมคณะกรรมการมรดกโลกสมัยสามัญครั้งที่ 20 เมื่อปี พ.ศ. 2539 ที่เมืองเมริดา ประเทศเม็กซิโก ด้วยข้อกำหนดและหลักเกณฑ์ในการพิจารณา ดังนี้
เป็นตัวอย่างที่เด่นชัดของการเป็นตัวแทนในวิวัฒนาการสำคัญต่างๆในอดีตของโลก เช่น ยุคสัตว์เลื้อยคลาน ยุคน้ำแข็ง ซึ่งสะท้อนให้เห็นถึงการพัฒนาความหลากหลายทางธรรมชาติบนพื้นโลก
เป็นตัวอย่างที่เด่นชัดในการเป็นตัวแทนของขบวนการเปลี่ยนแปลงที่สำคัญทาง ธรณีวิทยาหรือวิวัฒนาการทางชีววิทยา และปฏิสัมพันธ์ของมนุษย์ต่อสิ่งแวดล้อมทางธรรมชาติที่กำลังเกิดอยู่ เช่น ภูเขาไฟ เกษตรกรรมขั้นบันได
เป็นแหล่งที่เกิดจากปรากฏการณ์ทางธรรมชาติที่มีเอกลักษณ์หายากหรือสวยงามเป็นพิเศษ เช่น แม่น้ำ น้ำตก ภูเขา
เป็นถิ่นที่อยู่อาศัยของชนิดสัตว์และพันธุ์พืชที่หายากหรือที่ตกอยู่ในสภาวะ อันตราย แต่ยังคงสามารถดำรงชีวิตอยู่ได้ ซึ่งรวมถึงระบบนิเวศอันเป็นแหล่งรวมความอุดมสมบูรณ์ของพืชและสัตว์ที่ทั่วโลกให้ความสนใจด้วย
อ่านเพิ่ม

Detlev Henschel, Kayak Adventure in Siberia: The first solo circumnavigation of Lake Baikal. Amazon ISBN 978-3737561020
Colin Thubron (2000), In Siberia, ISBN 978-0060953737, Harper Perennial.
Leonid Borodin (1988), Year of Miracle And Grief, Quartet Books ISBN 978-0704300866
Martin Cruz Smith (2019), Siberian Dilemma, Simon & Schuster ISBN 9781439140253
Baynes, T. S., บ.ก. (1878). "Baikal" . Encyclopædia Britannica. Vol. III (9th ed.). New York: Charles Scribner's Sons. p. 241.
"Baikal" . สารานุกรมบริตานิกา ค.ศ. 1911. Vol. 3 (11 ed.). 1911. pp. 215–216.
แหล่งข้อมูลอื่น

Lake Baikal Information
Lake Baikal Ice Formations in Photos
แม่แบบ:Vimeo
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  VIAF 2 
ประจำชาติ:  สเปน  ฝรั่งเศส  BnF data  เยอรมนี  อิสราเอล  สหรัฐ  ญี่ปุ่น  เช็กเกีย 
อื่น ๆ:  IdRef
ชัฏฏุลอะร็อบ

แม่น้ำในเอเชียตะวันตก
| ชัฏฏุลอะร็อบ แอร์แวนรูด |
| --- | --- |
ชัฏฏุลอะร็อบใกล้บัสรา ประเทศอิรัก
ที่ราบลุ่มแม่น้ำกับลำน้ำสาขาสองแห่ง
ที่ตั้ง
ประเทศ: อิรัก, อิหร่าน
ลักษณะทางกายภาพ

ต้นน้ำ: แม่น้ำยูเฟรติส
 • ระดับความสูง: 4 เมตร (13 ฟุต)
 

แหล่งที่ 2: แม่น้ำไทกริส
 • ระดับความสูง: 4 เมตร (13 ฟุต)
 
ปากน้ำ:  
 • ตำแหน่ง: อ่าวเปอร์เซีย
 • ระดับความสูง: 0 เมตร (0 ฟุต)
ความยาว:  200 กิโลเมตร (120 ไมล์) จากจุดบรรจบระหว่างแม่น้ำไทกริส-ยูเฟรติส  ความยาวทั้งหมด 3,596 กิโลเมตร (2,234 ไมล์) รวมแม่น้ำยูเฟรติส 
พื้นที่ลุ่มน้ำ: 884,000 ตารางกิโลเมตร (341,000 ตารางไมล์)

อัตราการไหล:  
 • เฉลี่ย: 1,750 cubic metre per second (62,000 cubic foot per second)
 
ลุ่มน้ำ
ลำน้ำสาขา:  
 • ขวา: แม่น้ำคอรูน
ชัฏฏุลอะร็อบ (อาหรับ: شط العرب; แปลว่า แม่น้ำของชาวอาหรับ) มีชื่อท้องถิ่นว่า ดิจละตุลอะวะรออ์ (อาหรับ: دجلة العوراء) หรือ แอร์แวนรูด (เปอร์เซีย: اروندرود; แปลว่า แม่น้ำฉับพลัน) เป็นแม่น้ำในเอเชียตะวันตกเฉียงใต้ มีความยาวราว 200 กม. (120 ไมล์) อยู่ทางตะวันออกเฉียงใต้ของประเทศอิรัก ไหลไปทางตะวันออกเฉียงใต้ ลงสู่อ่าวเปอร์เซีย เกิดจากแม่น้ำไทกริสไหลมาบรรจบกับแม่น้ำยูเฟรทีสที่เมืองอัลกุรนะฮ์ ไหลผ่านเมืองบัสราของอิรักไปยังเมืองโฆร์แรมแชฮร์และออบอดอนในประเทศอิหร่าน แล้วลงสู่อ่าวเปอร์เซียในประเทศอิรักใกล้เมืองท่าอัลฟาว ความกว้างของแม่น้ำมีหลายระดับ ตั้งแต่ 232 เมตร (761 ฟุต) ที่เมืองบัสรา ไปจนถึง 80 เมตร (2,600 ฟุต) บริเวณปากแม่น้ำ
แม่น้ำคอรูน ลำน้ำสาขาจากอิหร่านที่ไหลสมทบทางน้ำ นำทรายแป้งจำนวนมากลงในแม่น้ำ ทำให้ต้องขุดลอกคูคลองอย่างต่อเนื่องเพื่อให้เดินเรือได้
พื้นที่นี้เคยเป็นบริเวณที่มีป่าอินทผลัมขนาดใหญ่ที่สุดในโลก ในช่วงกลางคริสต์ทศวรรษ 1970 ภูมิภาคนี้มีต้นอินทผลัม 17 ถึง 18 ล้านต้น ประมาณหนึ่งในห้าของต้นอินทผลัม 90 ล้านต้นทั่วโลก แต่ใน ค.ศ. 2002 ด้วยสภาวะสงคราม เกลือ และสัตว์รังควานกำจัดต้นอินทผลัมมากกว่า 14 ล้านต้น ซึ่งอยู่ในอิรักประมาณ 9 ล้านต้น และในอิหร่าน 5 ล้านต้น โดยต้นไม้ที่เหลืออยู่ 3 ถึง 4 ล้านต้นอยู่ในสภาพย่ำแย่
ชอฮ์นอเม (แต่งขึ้นในช่วง ป. ค.ศ. 977 ถึง 1010) วรรณกรรมภาษาเปอร์เซียกลาง ใช้ชื่อ اروند แอร์แวนด์ สำหรับไทกริส ซึ่งเป็นแม่น้ำที่เป็นจุดบรรจบกันของชัฏฏุลอะร็อบ ชาวอิหร่านยังคงใช้ชื่อนี้ระบุที่ตั้งของชัฏฏุลอะร็อบในสมัยปาห์ลาวีตอนปลาย และยังคงใช้อยู่นับตั้งแต่การปฏิวัติอิหร่านใน ค.ศ. 1979
ข้อมูล

Dougherty, Beth K.; Ghareeb, Edmund A. (2013). Historical Dictionary of Iraq (2 ed.). Scarecrow Press. ISBN 978-0810879423.
Kia, Mehrdad (2017). The Ottoman Empire: A Historical Encyclopedia. ABC-CLIO. ISBN 978-1610693899.
Mikaberidze, Alexander (2015). Historical Dictionary of Georgia (2 ed.). Rowman & Littlefield. ISBN 978-1442241466.
Potts, D. T. (2004). "SHATT AL-ARAB". Encyclopaedia Iranica.
Shaw, Stanford (1991). "Iranian Relations with the Ottoman Empire in the Eighteenth and Nineteenth Centuries".  ใน Avery, Peter; Hambly, Gavin; Melville, Charles (บ.ก.). The Cambridge History of Iran (Vol. 7). Cambridge University Press. ISBN 978-0857451842.
แหล่งข้อมูลอื่น

ICE case: Iran–Iraq War and Waterway rights
The Iran–Iraq border, 1639–1992, archive เก็บถาวร 2018-12-25 ที่ เวย์แบ็กแมชชีน
30°24′26″N 48°09′06″E﻿ / ﻿30.40722°N 48.15167°E﻿ / 30.40722; 48.15167
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  เยอรมนี  อิสราเอล  สหรัฐ
ขบวนการไม่ฝักใฝ่ฝ่ายใด

สมาชิกในปัจจุบันของขบวนการไม่ฝักใฝ่ฝ่ายใด ประเทศที่มีสีฟ้ามีสถานะเป็นรัฐสังเกตการณ์
ขบวนการไม่ฝักใฝ่ฝ่ายใด (อังกฤษ: Non-Aligned Movement; NAM) เป็นองค์การระหว่างประเทศที่มีนโยบายว่าจะไม่เป็นพันธมิตรหรือต่อต้านกับขั้วอำนาจฝ่ายใด โดยเป็นกลุ่มประเทศที่มีสมาชิกมากที่สุดทั่วโลก รองจากสหประชาชาติ
ขบวนการนี้เป็นผลสืบเนื่องจากแนวคิดของชวาหระลาล เนห์รู นายกรัฐมนตรีคนแรกของอินเดีย, ญะมาล อับดุนนาศิร ประธานาธิบดีอียิปต์, ยอซีป บรอซ ตีโต ประธานาธิบดีของยูโกสลาเวีย, กวาเม อึนกรูมา ประธานาธิบดีกานา และซูการ์โน ประธานาธิบดีอินโดนีเซีย
ขบวนการนี้ก่อตั้งขึ้นในปี ค.ศ. 1961 ที่กรุงเบลเกรด มีจำนวนสมาชิกทั้งสิ้นนับถึงปี ค.ศ. 2012 จำนวน 120 ประเทศ ซึ่งเป็นตัวแทนของจำนวนสมาชิกในสหประชาชาติถึง 2 ใน 3 และมีจำนวนประชากรรวม 55% ของประชากรทั้งโลก ส่วนใหญ่แล้วเป็นประเทศที่ได้ชื่อว่า กลุ่มโลกที่สาม แม้ว่าจะมีบางประเทศที่มีสถานะเป็นประเทศพัฒนาแล้ว
โจเลียน เลสคอตต์

| 0 | 1 | 2 | 3 |
| --- | --- | --- | --- |
 เลสคอตต์ขณะเล่นให้กับเวสต์บรอมมิชอัลเบียนในปี ค.ศ. 2014
ข้อมูลส่วนตัว
ชื่อเต็ม:  โจเลียน แพทริก เลสคอตต์
วันเกิด:   (1982-08-16) 16 สิงหาคม ค.ศ. 1982 (42 ปี)
สถานที่เกิด:  เบอร์มิงแฮม, อังกฤษ
ส่วนสูง:  1.90 m (6 ft 3 in)
ตำแหน่ง:  กองหลัง
สโมสรเยาวชน
0000–2000:  วุลเวอร์แฮมป์ตันวอนเดอเรอส์
สโมสรอาชีพ*
| ปี |  ทีม |  ลงเล่น |  (ประตู) |
| 2000–2006 |  วุลเวอร์แฮมป์ตันวอนเดอเรอส์ |  212 |  (13) |
| 2006–2009 |  เอฟเวอร์ตัน |  113 |  (14) |
| 2009–2014 |  แมนเชสเตอร์ซิตี |  107 |  (7) |
| 2014–2015 |  เวสต์บรอมมิชอัลเบียน |  36 |  (1) |
| 2015–2016 |  แอสตันวิลลา |  30 |  (1) |
| 2016 |  อาเอกเอเธนส์ |  4 |  (0) |
| 2017 |  ซันเดอร์แลนด์ |  2 |  (0) |
ทีมชาติ
| 2000 |  อังกฤษ อายุไม่เกิน 17 ปี |  1 |  (0) |
|  |  อังกฤษ อายุไม่เกิน 18 ปี |  2 |  (0) |
| 2002 |  อังกฤษ อายุไม่เกิน 20 ปี |  5 |  (0) |
| 2002–2003 |  อังกฤษ อายุไม่เกิน 21 ปี |  2 |  (0) |
| 2007 |  อังกฤษ บี |  1 |  (0) |
| 2007–2013 |  อังกฤษ |  26 |  (1) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
โจเลียน แพทริก เลสคอตต์ (อังกฤษ: Joleon Patrick Lescott) เกิดเมื่อวันที่ 16 สิงหาคม ค.ศ. 1982 เป็นอดีตนักฟุตบอลชาวอังกฤษในตำแหน่งกองกลาง เป็นเจ้าของฉายา "ไอ้หน้าบาก" เนื่องจากสมัยเด็ก ๆ เขาประสบอุบัติเหตุจึงทำให้เกิดรอยแผลเป็นที่หน้าผากและทำให้กลายเป็นจุดเด่นของเขาจนถึงทุกวันนี้ เขาเล่นในตำแหน่งกองกลางซึ่งเป็นตำแหน่งที่เขาถนัดและตำแหน่งแบ็กซ้ายซึ่งพี่ชายของเขาคือ แอรอน เลสคอตต์ ก็เป็นนักฟุตบอลอาชีพเช่นกันโดยเขาเล่นให้กับบริสตอลโรเวอส์
แหล่งข้อมูลอื่น

สถิติของ Joleon Lescott ที่ Soccerbase
Profile on Official Manchester City Website เก็บถาวร 2015-10-03 ที่ เวย์แบ็กแมชชีน
[http://www.premierleague.com/page/PlayerProfile/0,,12306~8346,00.html เก็บถาวร 2012-10-02 ที่ เวย์แบ็กแมชชีน Premier
| ด ค กผู้เล่นยอดเยี่ยมแห่งปีของสโมสรฟุตบอลวุลเวอร์แฮมป์ตันวอนเดอเรอส์ |
| --- | --- |
 1977: Daley  1978: Hazell  1979: Berry  1980: Carr  1981: Bradshaw  1982: Bradshaw  1983: Burridge  1984: Dodd  1985: Flowers  1986: Streete  1987: Stoutt  1988: Bull  1989: Mutch  1990: Venus  1991: Stowell  1992: Bennett  1993: Cook  1994: Thompson  1995: Rankine  1996: Bull  1997: Bull  1998: Curle  1999: Muscat  2000: Pollet  2001: Naylor  2002: Rae  2003: เลสคอตต์  2004: Camara  2005: เลสคอตต์  2006: Miller  2007: Murray  2008: เฮนเนสซีย์  2009: Foley  2010: Craddock  2011: Jarvis  2012: เฮนเนสซีย์  2013: Sako  2014: McDonald  2015: สเตียร์แมน  2016: Doherty  2017: Costa  2018: แนวึช  2019: โมตีญู  2020: ฆิเมเนซ  2021: แนตู  2022: ซา
อาแล็กซี เดอ ต็อกวีล

| อาแล็กซี เดอ ต็อกวีล |
| --- | --- |
ภาพวาดโดย Théodore Chassériau (1850) ที่พระราชวังแวร์ซาย

รัฐมนตรีว่าการกระทรวงการต่างประเทศ
ดำรงตำแหน่ง 2 มิถุนายน ค.ศ. 1849 – 30 ตุลาคม ค.ศ. 1849
นายกรัฐมนตรี: Odilon Barrot
ก่อนหน้า: Édouard Drouyn de Lhuys
ถัดไป: Alphonse de Rayneval
ประธานสภาสามัญแห่งจังหวัดม็องช์
ดำรงตำแหน่ง 27 สิงหาคม ค.ศ. 1849 – 29 เมษายน ค.ศ. 1852
ก่อนหน้า: Léonor-Joseph Havin
ถัดไป: Urbain Le Verrier
สมาชิกสมัชชาแห่งชาติ จากจังหวัดม็องช์
ดำรงตำแหน่ง 25 เมษายน ค.ศ. 1848 – 3 ธันวาคม ค.ศ. 1851
ก่อนหน้า: Léonor-Joseph Havin
ถัดไป: Hervé de Kergorlay
เขตเลือกตั้ง: Sainte-Mère-Église
สมาชิกสภาผู้แทนราษฎร จากจังหวัดม็องช์
ดำรงตำแหน่ง 7 มีนาคม ค.ศ. 1839 – 23 เมษายน ค.ศ. 1848
ก่อนหน้า: Jules Polydore Le Marois
ถัดไป: Gabriel-Joseph Laumondais
เขตเลือกตั้ง: วาลอญ
 
ข้อมูลส่วนบุคคล
เกิด: Alexis Charles Henri Clérel de Tocqueville 29 กรกฎาคม ค.ศ. 1805(1805-07-29) ปารีส ฝรั่งเศส
เสียชีวิต: 16 เมษายน ค.ศ. 1859(1859-04-16) (53 ปี) กาน ฝรั่งเศส
ที่ไว้ศพ: Tocqueville, Manche
พรรคการเมือง: Movement Party (1839–1848) Party of Order (1848–1851)
คู่สมรส: Mary Mottley (สมรส 1835)
ศิษย์เก่า: มหาวิทยาลัยปารีส
วิชาชีพ: นักประวัติศาสตร์, ผู้พิพากษา, นักกฎหมาย

| อาแล็กซี เดอ ต็อกวีล |
| --- | --- |
ผลงานเด่น: ประชาธิปไตยในอเมริกา (1835) ระบอบเก่าและการปฏิวัติ (1856)

ยุค: ปรัชญาคริสต์ศตวรรษที่ 19
แนวทาง: ปรัชญาตะวันตก
สำนัก: เสรีนิยม
ความสนใจหลัก: ประวัติศาสตร์, ปรัชญาการเมือง, สังคมวิทยา
แนวคิดเด่น: Voluntary association, mutual liberty, soft despotism, soft tyranny, Tocqueville effect
 ได้รับอิทธิพลจาก แอริสตอเติล ปัสกาล มงแต็สกีเยอ วอลแตร์ รูโซ Malesherbes Guizot Senior 
 เป็นอิทธิพลต่อ เวเบอร์ มิลล์ Hayek กาวูร์ Todd Aron Alberdi ชเตราส์ Manent Hassner Mansfield Lefort Senior 
 
อาแล็กซี ชาร์ล อ็องรี เกลแรล กงต์ เดอ ต็อกวีล (ฝรั่งเศส: Alexis Charles Henri Clérel, comte de Tocqueville; ภาษาฝรั่งเศส: [a.lɛk.si‿də tɔk.vil]; 29 กรกฎาคม 1805 – 16 เมษายน 1859) เป็นอภิชน นักการทูต นักรัฐศาสตร์ และนักประวัติศาสตร์ชาวฝรั่งเศส มีผลงานที่มีชื่อเสียงที่สุดชื่อ ประชาธิปไตยในอเมริกา (Democracy in America, มี 2 เล่ม ปี 1835 และ 1840) และ ระบอบเก่าและการปฏิวัติ (The Old Regime and the Revolution, 1856) ในหนังสือทั้งสองเล่ม เขาวิเคราะห์มาตรฐานการครองชีพและสภาพทางสังคมของปัจเจกบุคคลที่ดีขึ้น ตลอดจนความสัมพันธ์ของปัจเจกกับตลาดและรัฐในสังคมตะวันตก ประชาธิปไตยในอเมริกา ปัจจุบันถือเป็นงานชิ้นแรก ๆ ในสาขาวิชาสังคมวิทยาและรัฐศาสตร์
เขายังมีความเคลื่อนไหวในการเมืองฝรั่งเศส สมัยแรกภายใต้ราชาธิปไตยเดือนกรกฎาคม (ปี 1830–1848) และสมัยที่สองในสาธารณรัฐที่สอง (1849–1851) เขาวางมือจากชีวิตการเมืองหลังรัฐประหาร 2 ธันวาคม 1851 ของหลุยส์ นโปเลียน โบนาปาร์ต และเริ่มเขียน ระบอบเก่าและการปฏิวัติ ต็อกวีลให้เหตุผลว่าความสำคัญของการปฏิวัติฝรั่งเศสคือการสืบทอดกระบวนการทำให้ทันสมัยและรวบอำนาจเข้าสู่ศูนย์กลางของรัฐฝรั่งเศสซึ่งเริ่มต้นมาตั้งแต่รัชกาลพระเจ้าหลุยส์ที่ 14 แห่งฝรั่งเศส ความล้มเหลวของการปฏิวัติมาจากความไม่ประสาของผู้แทนที่จมอยู่กับอุดมคติยุคเรืองปัญญามากเกินไป
ต็อกวีลเป็นนักเสรีนิยมคลาสสิกที่สนับสนุนการปกครองระบบรัฐสภา และกังขาคติสุดขั้วของประชาธิปไตย ระหว่างมีตำแหน่งในรัฐสภา เขานั่งอยู่ตรงกลางซ้าย แต่สภาพอันซับซ้อนและเปลี่ยนไปมาของเสรีนิยมของเขาทำให้มีการตีความและผู้เลื่อมใสขัดแย้งกันจากทุกสเปกตรัมการเมือง
แหล่งข้อมูลอื่น

ผลงานของ Alexis de Tocqueville ที่โครงการกูเทินแบร์ค
ผลงานเกี่ยวกับ/โดย อาแล็กซี เดอ ต็อกวีล ที่อินเทอร์เน็ตอาร์ไคฟ์
ผลงานโดย อาแล็กซี เดอ ต็อกวีล บนเว็บ LibriVox (หนังสือเสียง ซึ่งเป็นสาธารณสมบัติ)
"Alexis, Charles, Henri Clérel de Tocqueville (1805–1859)". Assemblée nationale (ภาษาฝรั่งเศส). สืบค้นเมื่อ 14 May 2012.
"Alexis de Tocqueville". สืบค้นเมื่อ 14 May 2012.
"Alexis de Tocqueville (1805–1859)". Académie française (ภาษาฝรั่งเศส). คลังข้อมูลเก่าเก็บจากแหล่งเดิมเมื่อ 13 December 2010. สืบค้นเมื่อ 14 May 2012.
"Charles Alexis Henri Clérel de Tocqueville". Encyclopédie Larousse (ภาษาฝรั่งเศส). สืบค้นเมื่อ 14 May 2012.
Les classiques des sciences sociales Works in the original French.
Yale Tocqueville Manuscripts. General Collection, Beinecke Rare Book and Manuscript Library, Yale University.
The Tocqueville castle in the footsteps of Alexis de Tocqueville
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  นอร์เวย์  ชิลี  สเปน  ฝรั่งเศส  BnF data  กาตาลุญญา  เยอรมนี  อิตาลี  อิสราเอล  ฟินแลนด์  เบลเยียม  สหรัฐ  สวีเดน  ลัตเวีย  ญี่ปุ่น  เช็กเกีย  ออสเตรเลีย  กรีซ 2  เกาหลี  โครเอเชีย  เนเธอร์แลนด์  โปแลนด์  โปรตุเกส  รัสเซีย  นครรัฐวาติกัน 
วิชาการ:  CiNii 
ประชาชน:  Deutsche Biographie  Sycomore  Trove 
อื่น ๆ:  NARA  SNAC  IdRef
กลุ่มอาการดาวน์

| กลุ่มอาการดาวน์  (Down syndrome)  |
| --- | --- |
ชื่ออื่น: Down's syndrome, Down's, trisomy 21

เด็กชายที่มีกลุ่มอาการดาวน์กำลังประกอบชั้นหนังสือ
สาขาวิชา: เวชพันธุศาสตร์, กุมารเวชศาสตร์
อาการ: พัฒนาการล่าช้า, ใบหน้ามีลักษณะเฉพาะ, สติปัญญาบกพร่องเล็กน้อยถึงปานกลาง
สาเหตุ: การมีโครโมโซมคู่ที่ 21 เกินมา 1 ชุด
ปัจจัยเสี่ยง: มารดามีอายุมาก
วิธีวินิจฉัย: การตรวจคัดกรองขณะตั้งครรภ์, การตรวจพันธุกรรม
การรักษา: การสนับสนุนทางการศึกษา, การช่วยเหลือด้านอาชีพ, รักษาภาวะแทรกซ้อนที่พบร่วม
พยากรณ์โรค: อายุขัย 50 - 60 ปี (ในประเทศที่พัฒนาแล้ว)
ความชุก: 5.4 ล้านคน (0.1%)
การเสียชีวิต: 26,500 (2015)
กลุ่มอาการดาวน์ หรือ ดาวน์ซินโดรม (อังกฤษ: Down syndrome) เป็นโรคพันธุกรรมที่ที่เกิดจากการมีโครโมโซม 21 เกินมาทั้งอันหรือบางส่วน ผู้ป่วยส่วนใหญ่จะมีพัฒนาการล่าช้า มีใบหน้าเป็นลักษณะเฉพาะ และมีความพิการทางสติปัญญาระดับเล็กน้อยถึงปานกลาง ระดับเชาวน์ปัญญาโดยเฉลี่ยของผู้ป่วยกลุ่มอาการดาวน์ในวัยผู้ใหญ่ตอนต้นอยู่ประมาณ 50 เทียบเท่ากับเด็กอายุ 8-9 ปี อย่างไรก็ดีระดับสติปัญญาของผู้ป่วยเหล่านี้อาจมีความแตกต่างกันได้มาก
สาเหตุที่พบบ่อยที่สุดก็คือ การมีโครโมโซมเกินไป 1 แท่ง คือ โครโมโซมคู่ที่ 21 มี 3 แท่ง แทนที่จะมี 2 แท่ง ซึ่งทางการแพทย์เรียกว่า แฝดสามของโครโมโซม (trisomy) 21 มีมากถึง 95% สาเหตุรองลงมาเรียกว่า การสับเปลี่ยนของโครโมโซม (translocation) คือมีโครโมโซมย้ายที่ เช่น โครโมโซมคู่ที่ 14 มายึดติดกับคู่ที่ 21 เป็นต้น พบได้ 4% ส่วนสาเหตุที่พบได้น้อยที่สุดคือมีโครโมโซมทั้ง 46 และ 47 แท่งในคน ๆ เดียว พบได้เพียง 1% เท่านั้นเรียกว่า โมเซอิค (mosaic)
ภาวะนี้สามารถวินิจฉัยได้ทั้งขณะตั้งครรภ์ผ่านการคัดกรองขณะตั้งครรภ์และตามด้วยการตรวจวินิจฉัยยืนยัน หรือวินิจฉัยได้หลังคลอดผ่านการตรวจร่างกายและการตรวจพันธุกรรม ในปัจจุบันเมื่อมีการตรวจคัดกรองแพร่หลาย ผู้ตั้งครรภ์จำนวนหนึ่งเลือกยุติการตั้งครรภ์เมื่อตรวจพบภาวะนี้ ผู้ป่วยกลุ่มอาการดาวน์ควรได้รับการตรวจคัดกรองปัญหาสุขภาพเป็นระยะตลอดชีวิต
ผู้ป่วยสามารถพัฒนาคุณภาพชีวิตได้ผ่านการศึกษาและการดูแลที่เหมาะสม หลายคนสามารถเข้าโรงเรียนและเรียนในชั้นเรียนปกติได้ บางรายอาจต้องได้รับการศึกษาพิเศษ บางรายจบการศึกษาระดับมัธยมปลาย และจำนวนหนึ่งเรียนต่อในระดับอุดมศึกษาได้ ผู้ป่วยกลุ่มอาการดาวน์วัยผู้ใหญ่ในสหรัฐอเมริการ้อยละ 20 ทำงานและมีรายได้ในระดับหนึ่ง แม้หลายคนจะจำเป็นต้องได้รับการจัดสถานที่ทำงานเป็นพิเศษ หลายรายจำเป็นต้องได้รับความช่วยเหลือทางการเงินและทางกฎหมาย อายุขัยเฉลี่ยของผู้ป่วยอยู่ที่ 50-60 ปี ในประเทศพัฒนาแล้วที่มีบริการสาธารณสุขที่เหมาะสม
กลุ่มอาการดาวน์เป็นภาวะโครโมโซมผิดปกติที่พบบ่อยที่สุดชนิดหนึ่งในมนุษย์ โดยพบในทารกแรกเกิดมีชีวิตถึง 1 ใน 1000 คน เป็นสาเหตุการเสียชีวิตถึง 36,000 ราย ใน ค.ศ. 2013 (ลดลงจาก 43,000 ราย เมื่อ ค.ศ. 1990) ชื่อนี้ตั้งตาม จอห์น แลงดอน ดาวน์ แพทย์ชาวอังกฤษซึ่งได้บรรยายลักษณะของภาวะนี้เอาไว้เมื่อ ค.ศ. 1866 อย่างไรก็ดีรายละเอียดบางอย่างของภาวะนี้เคยได้รับการบรรยายไว้ก่อนแล้วเมื่อ ค.ศ. 1838 โดย Jean-Étienne Dominique Esquirol และเมื่อ ค.ศ. 1844 โดย Édouard Séguin ในขณะที่สาเหตุทางพันธุกรรมของภาวะนี้ (การมีโครโมโซม 21 เกินมา) ได้รับการค้นพบโดยคณะนักวิจัยชาวฝรั่งเศสเมื่อ ค.ศ. 1959
อาการและอาการแสดง

ผู้ป่วยกลุ่มอาการดาวน์แทบทุกคนจะมีความบกพร่องทั้งทางกายและทางสติปัญญา ผู้ป่วยในวัยผู้ใหญ่มักมีสติปัญญาเทียบเท่าเด็กอายุ 8-9 ปี มีภูมิคุ้มกันไม่ดี และมีพัฒนาการล่าช้า นอกจากนี้ยังเพิ่มความเสี่ยงต่อปัญหาสุขภาพต่างๆ เช่น โรคหัวใจพิการแต่กำเนิด โรคลมชัก มะเร็งเม็ดเลือดขาว โรคไทรอยด์ และโรคทางจิตใจต่างๆ เป็นต้น
| ลักษณะ | ร้อยละ | ลักษณะ | ร้อยละ |
| --- | --- | --- | --- |
| สติปัญญาบกพร่อง | 99% | ฟันผิดปกติ | 60% |
| การเจริญเติบโตด้อยกว่าปกติ | 90% | หางตาชี้ขึ้น | 60% |
| ไส้เลื่อนสะดือ | 90% | มือสั้น | 60% |
| ผิวหนังย่นที่หลังคอ | 80% | คอสั้น | 60% |
| โทนกล้ามเนื้ออ่อน | 80% | หยุดหายใจขณะหลับ | 60% |
| เพดานปากแคบ | 76% | ปลายนิ้วก้อยเอียงเข้า | 57% |
| ศีรษะแบน | 75% | ม่านตามีจุดสีขาว | 56% |
| เส้นเอ็นอ่อน ยืนหยุ่นง่าย | 75% | เส้นลายมือตามขวางมีเส้นเดียว | 53% |
| ลิ้นใหญ่ | 75% | ลิ้นยื่น | 47% |
| ใบหูผิดปกติ | 70% | หัวใจผิดปกติแต่กำเนิด | 40% |
| จมูกแบน | 68% | ตาเข | ~35% |
| นิ้วหัวแม่เท้าและนิ้วชี้ห่าง | 68% | อัณฑะไม่ลงถุง | 20% |